b'\n_START_ARTICLE_\nZazid\n_START_SECTION_\nZgodovina\n_START_PARAGRAPH_\nVas se \xc5\xbee v 10. stoletju omenja in sicer pod imeni Xaxid oz. Xaxa in kot Villa dei sassi ( = kamnita vas). Opazi se \xc5\xa1tevilne rove, ki so jih Nemci med 2. svetovno vojno naredili kot zato\xc4\x8di\xc5\xa1\xc4\x8de pred zavezniki. Na te te\xc5\xbeke \xc4\x8dase nas opomni tam stoje\xc4\x8di partizanski spomenik._NEWLINE_Ko je v vasi \xc5\xa1e prevladovala velika rev\xc5\xa1\xc4\x8dina, je dodaten zaslu\xc5\xbeek predstavljalo \xc4\x87uhanje \xc4\x87epina . Delali so brinovo \xc5\xbeganje in brinovo olje, katero je \xc5\xa1e danes visoko cenjeno in zato tudi izredno drago. Od junija do septembra so brinje nabirali, vendar ne ro\xc4\x8dno, zaradi brinovih ostrih iglic. Zato so pod grmi\xc4\x8de polo\xc5\xbeili platno, ga upognili in tolkli z lesenimi palicami, da so brinove jagode popadale na platno._NEWLINE_Postopek izdelovanja brinovega \xc5\xbeganja je bil zelo dolgotrajen. Trajal je pribli\xc5\xbeno tri mesece in za liter \xc5\xbeganja je bilo potrebno kar 10\xe2\x80\x9315\xc2\xa0kg jagod. Alkohola vsebuje 50-60 gradov in ima zelo mo\xc4\x8dno aromo. Poleg prodaje so ga imeli v majhnih koli\xc4\x8dinah tud doma, saj je slu\xc5\xbeil tudi za odpravljanje \xc5\xbeelod\xc4\x8dnih te\xc5\xbeav. Danes se s to dejavnostjo ukvarja v vasi le \xc5\xa1e za hobi._NEWLINE_Prebivalstvo se je vidno za\xc4\x8delo zmanj\xc5\xa1evati od 2. svetovne vojne dalje in do danes se je za kar trikrat zmanj\xc5\xa1alo. V preteklosti so bile vse hi\xc5\xa1e naseljene, bilo je tudi do sedem o\xc5\xa1tarij. Ljudje so iz vasi hodili le \xc4\x8de so od\xc5\xa1li prodajati drva in seno v Koper ali Trst. Sicer pa se je vse dogajalo znotraj vasi. Ukvarjali so se s kmetijstvom, vendar le za lastne potrebe.\n_START_SECTION_\nCerkev sv. Martina\n_START_PARAGRAPH_\nV vasi stoji preprosta cerkvica Sv. Martina. Na cerkvi je letnica 1697, vendar ni znano ali je bila takrat zgrajena ali obnovljena. Je kamnita, obnovljena, v preteklosti je bila obdana z obzidjem. Cerkev je bila ve\xc4\x8dkrat obnovljena. Cerkev so na zadnje delno obnovili leta 2014._NEWLINE_Cerkev ima tudi velik pomen, saj je Sv. Martin va\xc5\xa1ki zavetnik in \xc5\xbee od nekdaj va\xc5\xa1\xc4\x8dani prirejajo na 11. november Martinovo.\n_START_SECTION_\nVa\xc5\xa1ka \xc5\xa1agra\n_START_PARAGRAPH_\nVa\xc5\xa1ki praznik je prvo nedeljo v septembru, na ta dan naj bi neko\xc4\x8d imeli va\xc5\xa1ki semenj. Danes prvi konec tedna v septembru va\xc5\xa1\xc4\x8dani priredijo va\xc5\xa1ko \xc5\xa1agro in nogometni turnir.\n_START_SECTION_\nArhitektura\n_START_PARAGRAPH_\nStare hi\xc5\xa1e v Zazidu so bile zgrajene po zna\xc4\x8dilni istrsko-kra\xc5\xa1ki arhitekturi s portoni, nadstre\xc5\xa1ki in prizidki. Hi\xc5\xa1e so druga ob drugi z vmesnimi va\xc5\xa1kimi ulicami.'